钦定古今图书集成/明伦汇编/氏族典/第055卷 > 《廖用贤尚友录》 > 鱼周询
## 钦定古今图书集成/明伦汇编/氏族典/第055卷 > 《廖用贤尚友录》 > 鱼周询

按《宋史鱼周询传》：“周询，字裕之，开封雍丘人。早孤好
学，举进士中第，为大理评事，历知南华、分宜、静海三
县，迁太常博士，通判汉州。以尚书屯田员外郎知真
州，徙提点荆湖南路刑狱。求便郡，知安州，徙蔡州，召
为侍御史。陕西用兵，科敛烦数，命安抚京西路。还，赐
绯衣银鱼，为开封府判官，又使陕西刺民兵，判三司
理欠、凭由司。”进起居舍人、知谏院，固辞，乃以尚书户
部员外郎兼侍御史知杂事，为三司盐铁副使，迁吏
部员外郎，擢天章阁待制、知成德军，徙河北都转运
使，拜右谏议大夫、权御史中丞。庆历八年，手诏近臣

改知成德军。未行卒，赠工部侍郎。